Messaġġ mill-Padrun tas-Soċjetà u Fundatur tal-Banda Kien l-imgħallemu kuntrattur Piju Ebejer (1878-1932) li stinka fuq li stinka sabiex jitwaqqaf iċ-Circolo San Gabriele fl-1920. Grupp ta' nies miċ-Circolo Maria Annunziata bdew jiġbru għall-qniepen ġodda li kellha tagħmel il-parroċċa tagħna ta' Marija Annunzjata ta' Ħal Balzan. Grupp ieħor kien qed jiġbor il-fondi għall-festa ta' kull sena tal-Lunzjata u dawn marru fuq min kien qed jiġbor il-fondi għall-qniepen u rrifjutaw u ma ridux jikkontribwixxu għall-festa. Ġara li ħafna parruċċani oħra għamlu bħalhom u sa tlett ijiem qabel il-ġranet tal-festa ma kienx għad hemm armar fit-toroq Balzanin. Gabriel fl-aqwa tiegħu fis-snin 50 Għalhekk meta l-imgħallem Piju Ebejer fil-jiem tat-Tridu ma ra l-ebda dekorazzjoni fuq iz-zuntier tal-Knisja u wisq aktar fit-toroq, daħħal idejh fil-but u dar fuq neputih Guzeppi Muscat Ebejer u tah £3 u qallu biex imur għand l-Imgħajjem ta' Birkirkara u Carmena (bilqiegħda), mart l-Imgħallem Piju Ebejer neċ Michelizzi minn Reggio Calabria li kellhom 12-il wild fosthom Wiġi Ebejer, Segretarju tas-Soċjetà. Il-familja ta' Gabriel Caruana fosthom il-Membru Onorarju Alfred Caruana. (Ritratt bil kortesija ta' Mvriam Cassar) jikri trofej u tazzi kkuluriti taż-żejt għal quddiem il-Knisja. Dan in-neputi ġabar ftit flus oħra biex ikompli ma' dak li tah Mastru Ebejer. Miegħu ħa lil Manwel iu Mifsud ir-Ruħħala u marru fuq dawk li kienu qed jiġbru għall-qniepen u lil dawn talbuhom kontribuzzjoni wkoll u ma tawhomx. Meta raw hekk, Ġużeppi Muscat Ebejer u sħabu ddeċidew li jitilqu miċ-Circolo Maria Annunziata. Minn hawn bdiet it-tfittxija għal post sabiex ikun jista' jinfetaħ Circolo ieħor. L-ewwel idea kien li jissemma għal San Valentinu, ko-protettur tal-parroċċa iżda l-Kappillan Sisner mill-ewwel wera t-tħassib tiegħu dwar dan. Il-Kappillan ma kienx kontra li jitwaqqaf każin ieħor, iżda dan ikun imsemmi għall-Arkanġlu Gabriel ħalli ż-żewġ għaqdiet jaħdmu għall-istess festa u jiġu evitati l-piki maż-żminijiet. Jingħad li l-istess Kappillan kien qal li mingħajr l-Arkanġlu Gabriel, l-Annunzjata mhix kompluta. Iva, l-Arkanġlu Gabriel kien il-ħabbar lil Sidtna Marija. Kienu ferm allura għaqlin missirijietna li 90 sena ilu waqqfu Soċjetà u semmewha għall-Arkanġlu Gabriel, il-Qawwa t'Alla. Instab il-post, eżattament fi Triq Santa Marija. Ma naqsitx l-għajnuna tal-Balzanin biex ikollhom sede fejn il-membri jkunu jistgħu jiltaqgħu, jaħdmu għall-festa ferm għal qalbhom tal-Lunzjata kif ukoll ikomplu t-tradizzjonijiet. Dan kollu sar b'imħabba u b' patrijottiżmu. Għalhekk jixraq li 90 sena wara niftakru f'missirijietna li bdewlna t-triq sabiex meta nħarsu madwarna llum naraw Soċjetà li kibret, iffjorixxiet, impenjata ħa tkompli timxi fuq il-prinċipji li waqqfu bihom missirijietna 90 sena ilu u lesta għaż-żmien li ġej. U minn hawn insellem lil dawk li tul id-90 sena ħadmu flimkien u dan juri l-kobor tal-volontarjat. Nixtieq insellem lil dawk li jinsabu fit-tmexxija tas-Soċjetà llum flimkien mal-Kumitat Ċentrali u Sotto-Kumitati Nisa u Żgħażagħ flimkien mas-Soċji kollha. Tislima mill-qalb, tislima ta' bniedem li għex u ħadem fostkom u kull meta nisma' fuq il-Każin tal-Banda San Gabriel, il-Każin tagħna, il-Każin ta' Fuq, niftakar fikom u nawguralkom tkomplu xxerrdu u tkattru t-tradizzjonijiet li kienu bdewhom 90 sena ilu missirijietna. Awguri għal aktar snin ta' ħidma u impenn b'risq il-festa tal-Lunzjata, il-Banda San Gabriel u l-komunità ta' Ħal Balzan.